ddrg/super_eurlex huggingface dataset:
Oficiālais Vēstnesis L 277 , 30/10/1996 Lpp. 0004 - 0004



Padomes Regula (EK) Nr. 2063/96 (1996. gada 14. oktobris), ar ko groza Regulu (EEK) Nr. 1180/77 par dažu tādu lauksaimniecības produktu ievešanu Kopienā, kuru izcelsme ir Turcijā EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 113. pantu, ņemot vērā Komisijas priekšlikumu, ņemot vērā Padomes 1992. gada 28. decembra Regulu (EEK) Nr. 3813/92 par norēķinu vienību un pārrēķinu kursiem, kas piemērojami kopējā lauksaimniecības politikā [1], un jo īpaši tās 13. panta 1. punktu, tā kā Eiropas Ekonomikas kopienas un Turcijas Asociācijas padomes 1977. gada 17. maija Lēmums Nr. 1/77 par jaunām koncesijām Turcijas lauksaimniecības produktu importam Kopienā nosaka, ka, ja Turcija uzliek īpašu eksporta maksājumu tādas olīveļļas importam Kopienā, uz kuru attiecas KN kodi 15091010, 15091090 un 15100010, šādai eļļai piemērojamā nodeva ir jāsamazina par fiksētu summu EUR 0,7245 par 100 kilogramiem un par īpašajam maksājumam līdzvērtīgu summu; tā kā šo samazinājumu noteica, lai nepārsniegtu EUR 10,88 par 100 kilogramiem attiecībā uz minētā lēmuma 2. pantā paredzēto samazinājumu un EUR 10,88 par 100 kilogramiem attiecībā uz minētā lēmuma IV pielikumā paredzēto papildu summu; tā kā Lēmumu Nr. 1/77 īstenoja ar Regulu (EEK) Nr. 1180/77 [2]; tā kā līgumslēdzējas puses ar vēstuļu apmaiņas ceļā noslēgtu nolīgumu ir vienojušās noteikt papildu summu EUR 10,88 apmērā par 100 kilogramiem laika posmā no 1994. gada 1. janvāra līdz 1995. gada 31. janvārim un EUR 13,14 apmērā par 100 kilogramiem laikā no 1995. gada 1. februāra; tā kā atbilstīgi būtu jāgroza Regula (EEK) Nr. 1180/77, IR PIEŅĒMUSI ŠO REGULU. 1. pants Regulas (EEK) Nr. 1180/77 9. panta 1. punkta b) apakšpunktu aizstāj ar šādu tekstu: "b) summa, kas vienāda ar Turcijas uzlikto īpašo maksājumu minētās eļļas eksportam, bet nepārsniedz EUR 10,88 par 100 kilogramiem laika posmā no 1994. gada 1. janvāra līdz 1995. gada 31. janvārim un nepārsniedz EUR 13,14 par 100 kilogramiem laikā no 1995. gada 1. februāra, nosakot šo summu palielinājumu attiecīgi par EUR 10,88 par 100 kilogramiem pirmajā laika posmā un par EUR 13,14 par 100 kilogramiem otrajā laika posmā." 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1996. gada 14. oktobrī Padomes vārdā — priekšsēdētājs R. Quinn [1] OV L 387, 31.12.1992., 1. lpp. Regulā jaunākie grozījumi izdarīti ar Regulu (EK) Nr. 150/95 (OV L 22, 31.1.1995., 1. lpp.). [2] OV L 142, 9.6.1977., 10. lpp. Regulā jaunākie grozījumi izdarīti ar Regulu (EEK) Nr. 1902/92 (OV L 192, 11.7.1992., 3. lpp.). --------------------------------------------------
Oficiālais Vēstnesis L 189 , 30/07/1996 Lpp. 0079 - 0079



Komisijas Regula (EK) Nr. 1505/96 (1996. gada 29. jūlijs), ar ko groza Regulu (EK) Nr. 1484/95, ar ko nosaka sīki izstrādātus noteikumus papildu ievedmuitas nodokļu sistēmas ieviešanai un papildu ievedmuitas nodokļu noteikšanai mājputnu gaļas un olu nozarē, kā arī ovalbumīnam EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2771/75 par olu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2916/95 [2], un jo īpaši tās 5. panta 4. punktu, ņemot vērā Padomes 1975. gada 29. oktobra Regulu (EEK) Nr. 2777/75 par mājputnu gaļas tirgus kopīgo organizāciju [3], kurā jaunākie grozījumi izdarīti ar Regulu (EK) Nr. 2916/95, un jo īpaši tās 5. panta 4. punktu, ņemot vērā Padomes 1975. gada 29. oktobra Regulu (EEK) Nr. 2783/75 par vienotu sistēmu tirdzniecībai ar ovalbumīnu un laktalbumīnu [4], kurā jaunākie grozījumi izdarīti ar Regulu (EK) Nr. 2916/95, un jo īpaši tās 3. panta 4. punktu, tā kā Komisijas Regula (EK) Nr. 1484/95 [5], kurā jaunākie grozījumi izdarīti ar Regulu (EK) Nr. 1385/96 [6], nosaka sīki izstrādātus noteikumus, kas jāievēro, ieviešot papildu ievedmuitas nodokļu sistēmu, un nosaka papildu ievedmuitas nodokļus mājputnu gaļas un olu nozarē un attiecībā uz ovalbumīnu; tā kā ar Komisijas Regulu (EK) Nr. 1251/96 [7] dažiem produktiem mājputnu gaļas nozarē ir atvērtas jaunas tarifu kvotas atbilstīgi Pasaules Tirdzniecības organizācijas prasībām; tā kā produktiem, kas ievesti, piemērojot šīs tarifu kvotas, nevar uzlikt papildu nodokļus; tā kā šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EK) Nr. 1484/95 6. pantu aizstāj ar šādu: "6. pants Papildu nodokļi, kas paredzēti I pielikumā, neattiecas uz importu, ko veic atbilstīgi Komisijas Regulām (EK) Nr. 1431/94 [8], (EK) Nr. 1474/95 [9] un (EK) Nr. 1251/96 [10]." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1996. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 29. jūlijā Komisijas vārdā — Komisijas loceklis Franz Fischler [1] OV L 282, 1.11.1975., 49. lpp. [2] OV L 305, 19.12.1995., 49. lpp. [3] OV L 282, 1.11.1975., 77. lpp. [4] OV L 282, 1.11.1975., 104. lpp. [5] OV L 145, 29.6.1995., 47. lpp. [6] OV L 179, 18.7.1996., 29. lpp. [7] OV L 161, 29.6.1996., 136. lpp. [8] OV L 156, 23.6.1994., 9. lpp. [9] OV L 145, 29.6.1995., 19. lpp. [10] OV L 161, 29.6.1996., 136. lpp. --------------------------------------------------
Official Journal L 049 , 28/02/1996 P. 0007 - 0008



Komisijas Regula (EK) Nr. 347/96 (1996. gada 27. februāris), ar ko izveido ātras paziņošanas sistēmu par lašu palaišanu brīvā apgrozībā (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 17. decembra Regulu (EEK) Nr. 3759/92 par zivsaimniecības un akvakultūras produktu tirgus kopējo organizāciju1, kurā jaunākie grozījumi izdarīti ar Regulu (EK) Nr. 3318/94 2, un jo īpaši tās 30. pantu, tā kā kopš 1995. gada oktobra beigām Kopienā brīvā apgrozībā palaistu lašu cena ir ļoti strauji kritusies, radot tirgus traucējumus, kas var apdraudēt EK Līguma 39. pantā noteiktos mērķus; tā kā 1995. gada 16. decembrī stājās spēkā Komisijas Regula (EK) Nr. 2907/953, ar kuru tādu lašu palaišanu brīvā apgrozībā, kam ir Eiropas Ekonomiskās telpas izcelsme, pakļauj nosacījumam par minimālās cenas ievērošanu, kas paredzēts, lai no jauna stabilizētu Eiropas Savienības tirgu; tā kā, lai Komisija varētu uzraudzīt Regulas (EK) Nr. 2907/95 radītās sekas un, ja vajadzīgs, bez kavēšanās būtu iespējams veikt tālākus pasākumus, ir jāizveido ātras paziņošanas sistēma par lašu importa noteikumiem; tā kā šajā regulā paredzētie pasākumi saskan ar Zivsaimniecības produktu pārvaldības komitejas atzinumu, IR PIEŅĒMUSI ŠO REGULU. 1. pants 1. Dalībvalstis paziņo Komisijai to pielikumā uzskaitīto preču svaru un deklarēto muitas vērtību attiecīgās dalībvalsts valūtā, kuras laiž brīvā apgrozībā. Šo informāciju sadala pēc kombinētās nomenklatūras kodiem, pēc importa deklarācijas saņemšanas datuma, kā arī pēc izcelsmes valsts un eksporta valsts. 2. Attiecībā uz precēm, kas ir palaistas brīvā apgrozībā no mēneša pirmās līdz piecpadsmitajai dienai, paziņojumu nosūta katra mēneša 25. datumā vai pirmajā darba dienā pēc tā, un attiecībā uz precēm, kas ir palaistas brīvā apgrozībā no mēneša sešpadsmitā datuma līdz pēdējai dienai, nākamā mēneša 10. datumā vai pirmajā darba dienā pēc tā. Paziņojumu nosūta Komisijai pa telefaksu Komisijas noteiktā veidā. Nosūtāmo informāciju Komisijai var iesniegt elektroniskā formā datu apstrādei tādā formātā, kam Komisija ir piekritusi. 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 27. februārī Komisijas vārdā Komisijas locekle Emma Bonino PIELIKUMS KN kods Apraksts 0302 12 00 Svaigi vai dzesināti Klusā okeāna, Atlantijas un Donavas laši, izņemot KN koda 0304 filejas un mīkstumu 0303 22 00 Saldēti Atlantijas un Donavas laši, izņemot KN koda 0304 filejas un mīkstumu 0304 10 13 Svaigas vai dzesinātas Klusā okeāna, Atlantijas un Donavas lašu filejas 0304 20 13 Saldētas Klusā okeāna, Atlantijas un Donavas lašu filejas 1 OV L 388, 31.12.1992., 1. lpp. 2 OV L 350, 31.12.1994., 15. lpp. 3 OV L 304, 16.12.1995., 38. lpp.
31995R0406
28.2.1995. EIROPAS KOPIENU OFICIĀLAIS VĒSTNESIS L 44/10
KOMISIJAS REGULA (EK) Nr. 406/95
(1995. gada 27. februāris),
ar ko groza Regulu (EK) Nr. 1431/94, ar ko nosaka sīki izstrādātus noteikum us Padomes Regulā (EK)
Nr. 774/94 paredzētā ievešanas režīma piemērošanai mājputnu gaļas nozar ē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1994. gada 29. marta Regulu (EK)
Nr. 774/94, ar ko atklāj dažas Kopienas tarifa kvotas augstākālabuma liellopu gaļai un cūkgaļai, mājputnu gaļai, kviešiem unkviešu un rudzu graudu maisījumam, un klijām, atsijām un pārē-jiem atlikumiem un paredz to pārvaldību (
1), un jo īpaši tās
7. pantu,
ņemot vērā Padomes 1975. gada 29. oktobra Regulu (EEK)
Nr. 2777/75 par putnu gaļas tirgus kopīgo organizāciju (2), kurā
jaunākiegrozījumiizdarītiarAustrijas,SomijasunZviedrijasPie-vienošanās aktu, un jo īpaši tās 15. pantu,
tā kā Komisijas Regula (EK) Nr. 1431/94 (
3), kurā jaunākie grozī-
jumiizdarītiarKomisijasRegulu(EK)Nr.2389/94(4),paredzsīki
izstrādātus noteikumus Regulā (EK) Nr. 774/94 paredzētās ieve-
šanas sistēmas piemērošanai putnu gaļas nozarē;
tākā,ņemotvērāuzkrātopieredzi,jāpielāgonosacījumiattiecībā
uz pieeju sistēmai, kas ļautu uzņēmējiem atsaukt savus pieteiku-mus, lai nepieļautu spekulāciju;
tākāšajāregulāparedzētiepasākumiirsaskaņāarMājputnugaļas
un olu pārvaldības komitejas atzinumu,IR PIEŅĒMUSI ŠO REGULU.
1. pants
Regulu (EK) Nr. 1431/94 ar šo groza šādi.
1. Regulas 3. panta a) apakšpunktu aizstāj ar šādu:
“a) personām, kas pretendē uz importa licencēm, jābūt fizis-
kāmvaijuridiskāmpersonām,kuraspieteikumuiesniegša-
nas laikā dalībvalstu kompetentajām iestādēm var pietie-kami pierādīt, ka divu kalendāra gadu laikā pirms licencespieteikumaiesniegšanastāsirimportējušasvaieksportēju-šas vismaz 50 tonnas (produktu svars) produktu ar KNkodu 0207, 1602 31 vai 1602 39. Tomēr šīs sistēmasatvieglojumi neattiecas uz mazumtirdzniecības uzņēmu-miemvairestorāniem,kassavusproduktuspārdodgalīga-jiem patērētājiem.”
2. Regulas 4. panta 4. punkta trešo daļu svītro.
2. pants
Šī regula stājas spēkā 1995. gada 1. martā.
Šī regula uzliek saistības kopumā un ir tieši piemērojama visās dalībvals tīs.
Briselē, 1995. gada 27. februārī
Komisijas vārdā —
Komisijas loceklis
Franz FISCHLER
(1) OV L 91, 8.4.1994., 1. lpp.
(2) OV L 282, 1.11.1975., 77. lpp.
(3) OV L 156, 23.6.1994., 9. lpp.
(4) OV L 255, 1.10.1994., 104. lpp.02/5. sēj. LV Eiropas Savienības Oficiālais Vēstnesis 359
Oficiālais Vēstnesis L 088 , 08/04/1993 Lpp. 0018 - 0018

Speciālizdevums somu valodā: Nodaļa 3 Sējums 49 Lpp. 0104

Speciālizdevums zviedru valodā: Nodaļa 3 Sējums 49 Lpp. 0104



Komisijas Regula (EEK) Nr. 839/93 (1993. gada 7. aprīlis), ar ko groza Regulu (EEK) Nr. 2252/92, ar kuru nosaka sīki izstrādātus noteikumus, lai piemērotu speciālu shēmu pārstrādei paredzētajām avenēm EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1992. gada 13. jūlija Regulu (EEK) Nr. 1991/92, ar ko izveido speciālu shēmu pārstrādei paredzētajām avenēm [1], un jo īpaši tās 8. pantu, tā kā Komisijas Regulas (EEK) Nr. 2252/92 [2] 8. pantā nosaka sīki izstrādātus noteikumus ražotāju organizāciju izstrādāto programmu projektu iesniegšanai un apstiprināšanai; tā kā šie noteikumi padara programmas īstenošanu atkarīgu no tās apstiprināšanas, ko veic kompetenta valsts iestāde; tā kā ievērojot, ka avenāju izciršanu, kam seko jaunu avenāju stādīšana, var veikt tikai noteiktos gada laikos un ka tāda prasība var kavēt programmas īstenošanu; tā kā tāpēc būtu jānosaka, ka avenāju izciršanu, kam seko jaunu avenāju stādīšana, drīkst veikt pirms programmas apstiprināšanas, ja to atļauj kompetenta valsts iestāde; tā kā būtu jānosaka, ka atļauja jāpiešķir, neskarot programmas un minētajā pantā izklāstītās kontroles procedūru apstiprināšanu; tā kā šajā regulā noteiktie pasākumi ir saskaņā ar Pārstrādātu augļu un dārzeņu produktu nozares pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2252/92 8. panta 1. punkta otro daļu ar šo aizstāj ar šādu daļu: "Programmu nedrīkst īstenot, pirms to nav apstiprinājusi kompetenta valsts iestāde. Tomēr avenājus drīkst izcirst, lai to vietā stādītu jaunus, pirms apstiprināšanas, ja to atļauj kompetenta valsts iestāde un ja tas neskar citu šā panta noteikumu piemērošanu." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 7. aprīlī Komisijas vārdā — Komisijas loceklis René Steichen [1] OV L 199, 18.7.1992., 1. lpp. [2] OV L 219, 4.8.1992., 19. lpp. --------------------------------------------------
Oficiālais Vēstnesis L 077 , 31/03/1993 Lpp. 0007 - 0007

Speciālizdevums somu valodā: Nodaļa 3 Sējums 48 Lpp. 0263

Speciālizdevums zviedru valodā: Nodaļa 3 Sējums 48 Lpp. 0263



Padomes Regula (EEK) Nr. 741/93 (1993. gada 17. marts) par kopējās intervences cenas piemērošanu olīveļļai Portugālē EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Spānijas un Portugāles Pievienošanās aktu un jo īpaši tā 234. panta 3. punktu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā vienotā tirgus izveides dēļ ir vēlams atbrīvoties no visiem tirdzniecības šķēršļiem ne tikai tās Kopienas dalībvalstu starpā, kāda tā izveidota 1985. gada 31. decembrī, bet arī iespējami plašākā apjomā starp minētajām un jaunajām dalībvalstīm; tā kā saskaņā ar Pievienošanās aktu laikposmā līdz 1995./96. tirdzniecības gada sākumam ir pakāpeniski jāsasniedz Portugāles olīveļļas cenas atbilstība kopējai cenai; tā kā tādēļ līdz minētajai dienai tirdzniecībā starp šīm un pārējām dalībvalstīm ir piemērojamas pievienošanās kompensācijas summas; tā kā tomēr, saglabājot ražošanas un patēriņa atbalstu līmenī, kas noteikts Pievienošanās aktā, var paredzēt agrāku Portugāles cenas atbilstību kopējai cenai, paturot prātā atkārtoto līdzsvarošanu, kas paredzēta Padomes 1992. gada 30. jūnija Regulā(EEK) Nr. 2047/92, ar ko nosaka cenas, atbalstu un atbalsta procentus, kuri jāsaglabā olīveļļas nozarē attiecībā uz 1992./93. tirdzniecības gadu [2], IR PIEŅĒMUSI ŠO REGULU. 1. pants Portugālē ir piemērojama olīveļļas kopējā intervences cena. 2. pants Pārejas posma pasākumus, kas vajadzīgi, lai nodrošinātu vienmērīgu pāreju no Pievienošanās akta 290. pantā paredzētā režīma uz šajā regulā paredzēto, un jo īpaši, lai novērstu Portugāles un pārējo dalībvalstu novirzes no normālas tirdzniecības plūsmas, pieņem saskaņā ar kārtību, kura paredzēta Regulas (EEK) Nr. 136/66/EEK [3] 38. pantā. 3. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 17. martā Padomes vārdā — priekšsēdētājs B. Westh [1] OV C 21, 25.1.1993. [2] OV L 215, 30.7.1992., 3. lpp. [3] OV 172, 30.9.1966., 3025. lpp. Regulā jaunākie grozījumi izdarīti ar Regulu (EEK) Nr. 2046/92 (OV L 215, 30.7.1992., 1. lpp.). --------------------------------------------------
Oficiālais Vēstnesis L 172 , 15/07/1993 Lpp. 0001 - 0002



Padomes Regula (EEK) Nr. 1891/93 (1993. gada 12. jūlijs), ar ko groza Regulu (EEK) Nr. 3759/92 par zvejniecības un akvakultūras produktu tirgus kopīgo organizāciju un Regulu (EEK) Nr. 2658/87 par tarifu un statistikas nomenklatūru un par kopējo muitas tarifu EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā pēdējo gadu laikā pastāvīgi pieaug Kopienas pieprasījums pēc surimi (izskalots un stabilizēts proteīnu gels, kas gatavots no sasmalcinātām zivīm) un tā izstrādājumiem, kas paredzēti tiešai lietošanai uzturā, un tā imports; tā kā vienlaikus ar starptautiska mērogā norisēm aizvien lielāka nozīmi iegūst Kopienas surimi un tā izstrādājumu ražošana; tā kā pieredze rāda, ka lai arī surimi ražošanā kā izejviela var tikt izmantotas vairākas atšķirīgas zivju sugas ar zemu tauku saturu, galīgās īpašības, ko izgatavošanas rezultātā iegūst surimi un tā izstrādājumi, neļauj konkrēti noteikt to, kādas izejvielas faktiski tikušas izmantotas; tā kā līdz šim ne surimi, ne surimi izstrādājumi nav atsevišķi identificēti kā produkti, uz kuriem attiecas Regulas (EEK) Nr. 3759/92 [4] noteikumi par kopējo zivsaimniecības politiku; tā kā šā iemesla dēļ Kopienai nav iespējams uzraudzīt šo produktu tirdzniecību un to tirgus cenu tendenci un tā kā tādēļ minētā regula būtu jāgroza tā, lai iekļautu tajā surimi un tā izstrādājumus; tā kā tarifu nomenklatūra, kas izriet no Regulas (EEK) Nr. 3759/92 piemērošanas, ir iekļauta kopējā muitas tarifā un tādēļ būtu jāgroza Regula (EEK) Nr. 2658/87 [5], IR PIEŅĒMUSI ŠO REGULU. 1. pants Regulas (EEK) Nr. 3759/92 VII pielikumā un Regulas (EEK) Nr. 2658/87 I pielikumā iekļauj šādas apakšpozīcijas: "KN kods | Apraksts | Muitas nodokļa likme | Papildu vienība | autonoma (%) vai iekasējot (AGR) | nosacīta (%) | 1 | 2 | 3 | 4 | 5 | 03049005 | — Surimi | 15 | 15 | – | — Citi: | | | | 16042005 | — Surimi izstrādājumi | 25 | 20 | – | — Citi" | | | | Šī regula stājas spēkā 1994. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 12. jūlijā Padomes vārdā — priekšsēdētājs Ph. Maystadt [1] OV C 158, 25.6.1992., 21. lpp. [2] OV C 72, 15.3.1993., 175. lpp. [3] OV C 332, 16.12.1992., 25. lpp. [4] OV L 388, 31.12.1992., 1. lpp. Regulā grozījumi izdarīti ar Regulu (EEK) Nr. 697/93 (OV L 76, 30.3.1993., 12. lpp.). [5] OV L 256, 7.9.1987., 1. lpp. Regulā jaunākie grozījumi izdarīti ar Regulu (EEK) Nr. 1001/93 (OV L 104, 29.4.1993., 28. lpp.). --------------------------------------------------
Oficiālais Vēstnesis L 320 , 05/11/1992 Lpp. 0030 - 0030

Speciālizdevums somu valodā: Nodaļa 3 Sējums 45 Lpp. 0164

Speciālizdevums zviedru valodā: Nodaļa 3 Sējums 45 Lpp. 0164



Komisijas Regula (EEK) Nr. 3224/92 (1992. gada 4. novembris), ar ko labo Regulu (EEK) Nr. 2343/92 par liellopu sugas tīršķirnes vaislas dzīvnieku importu no trešām valstīm un par attiecīgu eksporta kompensāciju piešķiršanu, un par Regulas (EEK) Nr. 1544/79 atcelšanu EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 2066/92 [2], un jo īpaši tās 10. panta 5. punktu un 18. panta 6. punktu, tā kā ar Komisijas Regulu (EEK) Nr. 2342/92 [3] pastiprināja pārbaužu noteikumus, kas attiecas uz importu no trešām valstīm un eksporta kompensāciju piešķiršanu par liellopu sugas tīršķirnes dzīvniekiem, un atcēla Regulu (EEK) Nr. 1544/79; tā kā pārbaudē ir atklājies, ka minētās regulas teksts vācu valodā neatbilst pasākumiem, kas iesniegti pārvaldības komitejai atzinuma sniegšanai; tā kā tāpēc teksts vācu valodā kopumā jāpublicē vēlreiz, IR PIEŅĒMUSI ŠO REGULU. 1. pants Piemērojams tikai teksts vācu valodā. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1992. gada 17. augusta. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 4. novembrī Komisijas vārdā — Komisijas loceklis Ray Mac Sharry [1] OV L 148, 28.6.1968., 24. lpp. [2] OV L 215, 30.7.1992., 49. lpp. [3] OV L 227, 11.8.1992., 12. lpp. --------------------------------------------------
Oficiālais Vēstnesis L 310 , 26/10/1989 Lpp. 0049 - 0049

Speciālizdevums somu valodā: Nodaļa 11 Sējums 15 Lpp. 0167

Speciālizdevums zviedru valodā: Nodaļa 11 Sējums 15 Lpp. 0167



Padomes Regula (EEK) Nr. 3172/89 (1989. gada 16. oktobris) par EEK un Ēģiptes sadarbības padomes Lēmuma Nr. 2/89 piemērošanu, kas sakarā ar Spānijas un Portugāles pievienošanos Eiropas Kopienām groza Protokolu par "noteiktas izcelsmes izstrādājumu" jēdziena definīciju un administratīvās sadarbības metodēm EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 113. pantu, ņemot vērā Padomes 1987. gada 11. augusta Regulu (EEK) Nr. 2573/87, kas nosaka režīmu tirdzniecībai starp Spāniju un Portugāli no vienas puses un Alžīriju, Ēģipti, Jordāniju, Libānu, Tunisiju un Turciju no otras puses [1], un jo īpaši tās 23. pantu, ņemot vērā Komisijas priekšlikumu, tā kā 1987. gada 11. augusta dalībvalstu valdību pārstāvju Padomes sanāksmes Lēmuma 87/456/EOTK 7. pants, kas nosaka režīmu tirdzniecībai starp Spāniju un Portugāli no vienas puses un Alžīriju, Ēģipti, Jordāniju, Libānu un Tunisiju no otras puses, ar izstrādājumiem, uz ko attiecas EOTK līgums [2], paredz, ka vajadzīgās izmaiņas sadarbības padomju pieņemtajos izcelsmes noteikumos pēc Spānijas un Portugāles pievienošanās piemēro izstrādājumiem, uz ko attiecas minētais lēmums; tā kā, pamatojoties uz 25. pantu Protokolā par "noteiktas izcelsmes izstrādājumu" jēdziena definīciju un administratīvās sadarbības metodēm, EEK un Ēģiptes Sadarbības padome ir pieņēmusi Lēmumu Nr. 2/89, kas groza minēto protokolu, ņemot vērā Spānijas un Portugāles pievienošanos Eiropas Kopienām; tā kā minētais lēmums būtu jāpieņem, lai to piemērotu Kopienā, IR PIEŅĒMUSI ŠO REGULU. 1. pants EEK un Ēģiptes Sadarbības padomes Lēmumu Nr. 2/89 piemēro Kopienā. Lēmuma teksts ir pievienots šai regulai. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Regulu piemēro no 1987. gada 1. septembra. Šī regula uzliek saistības kopumā un ir tieši piemērojama visās dalībvalstīs. Luksemburgā, 1989. gada 16. oktobrī Padomes vārdā — priekšsēdētājs M. Delebarre [1] OV L 250, 1.9.1987., 1. lpp. [2] OV L 250, 1.9.1987., 112. lpp. --------------------------------------------------